Herman Bagger

Herman Bagger (født 20. juli 1800 i Lemvig, Ringkøbing i Jylland, død 24. november 1880 i Porsgrunn) var en dansk-norsk redaktør og politiker som var en ivrig talsmann for bøndenes interesser.

 Biografi 
Han var sønn nr. to av distriktskirurg i Lemvig Eggert Christian Bagger (1768–1812) og Claudiana Margaretha Borgen (1774–1838). Faren druknet på vei til et sykebesøk i 1812.Familien Eggert Christian Bagger/Claudiana Margaretha Borgen, mortenclausen.dk. Besøkt 22. september 2013 Herman ble jurist ved Københavns Universitet med eksamen fra 1820. I 1829 kom han til Skien, hvor han ble gift med Marthe Elise Winther (1802–1870) fra Follaug i Gjerpen. Med henne fikk han fem barn. Han arbeidet en tid som avismann i Bratsberg Amtstidende, for deretter å starte en ny avis Skiensposten. Han returnerte imidlertid snart til Amtstidende igjen.

 Skattesaken 
Amtmannenn i Bratsberg hadde på dette tidspunkt ustendt en bestemmelse om en ny, stor skatt som skulle innkreves i hele amtet. Bagger var blitt ordfører i Gjerpen, og han oppfordret i avisen alle til å gjøre som de selv syntes hva innbetaling av denne nye skatt angikk – han oppfordret med andre ord til skattesvik. Bratsberg Amtsting vedtok at Bagger skulle for retten, hvor han fikk en mulkt på 50 spesiedaler. Dommen vakte oppstand i Telemark, og saken gikk siden til Høyesterett, hvor han ble frikjent. Saken gikk dog videre igjen til kongen, og han bestemte i 1840 at Bagger skulle betale en ny mulkt.Hansen, Berner: Gatenavn i Skien, utgitt av Selskapet for Skien Bys Vel, Skien 1988

Ved årsskiftet 1844, grunnla han en ny avis Bratsberg Amts Correspondent (senere Correspondenten), som han drev frem til 1874, hvoretter han flyttet til Langesund. Han representerte Skien på Stortinget i årene 1848, 1851, 1854, 1862-1863, 1864, 1868-1869. I Skien var han også ordfører i flere år.Follaug, gamlegjerpen.no. Besøkt 22. september 2013

 Ettermæle  
Han ble stemplet som radikaler, og som en forkjemper for et bredt folkestyre. Etter hvert ble han dog mere konservativ. Herman Baggers gate i Skien er oppkalt etter ham.

 Referanser 

 Eksterne lenker 


Kategori:Stortingsrepresentanter for Telemark
Kategori:Stortingsrepresentanter 1868–1870
Kategori:Stortingsrepresentanter 1862–1864
Kategori:Stortingsrepresentanter 1854–1856
Kategori:Stortingsrepresentanter 1851–1853
Kategori:Stortingsrepresentanter 1848–1850
Kategori:Stortingsrepresentanter 1839–1841
Kategori:Ordførere i Skien
Kategori:Norske journalister
Kategori:Norske redaktører
Kategori:Nordmenn født i Danmark
Kategori:Personer fra Lemvig